LISA järgmise ettepaneku juurde: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1236/2005, mis käsitleb kauplemist teatavate kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks /* COM/2014/01 final/2 */





LISA järgmise ettepaneku juurde: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1236/2005, mis käsitleb kauplemist teatavate kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks I LISA „IIIa lisa Artiklis 7b osutatud kaubad, mida võidakse kasutada surmanuhtluse täideviimiseks CN-kood || Kirjeldus || 1. Järgmised tooted, mida on võimalik kasutada inimeste hukkamiseks surmava süsti teel || 1,1. Lühi- ja kiiretoimelised anesteetikumid (barbituraadid), sealhulgas, kuid mitte ainult: ex 2933 53 90 [a) kuni f)] ex 2933 59 95 [g) ja h)] || (a) amobarbitaal (CAS RN 57-43-2) 1.1. amobarbitaal naatriumsool (CAS RN 64-43-7) 1.2. pentobarbitaal (CAS RN 76-74-4) 1.3. pentobarbitaal naatriumsool (CAS 57-33-0) 1.4. sekobarbitaal (CAS RN 76-73-3) 1.5. sekobarbitaal naatriumsool (CAS RN 309-43-3) 1.6. tiopentaal (CAS RN 76–75-5) 1.7. tiopentaal naatriumsool (CAS RN 71–73-8), tuntud ka kui tiopentoon-naatrium || Märkus: Käesolev punkt hõlmab ka tooteid, mis sisaldavad ühte anesteetikumi, mis on kantud lühi- või kiiretoimeliste anesteetikumide (barbituraadid) nimekirja.” II LISA „IIIb lisa Liidu üldine ekspordiluba nr EL ... 1. osa – Kaubad Käesolev üldine ekspordiluba hõlmab kõiki määruse (EÜ) nr 1236/2005 IIIa lisas loetletud kaupu 2. osa – Sihtkohad Ekspordiluba ei nõuta tarneteks riiki või territooriumile, mis on liidu tolliterritooriumi osa, kuhu kuuluvad määruse (EÜ) nr 1236/2005 tähenduses Ceuta, Helgoland ja Melilla (artikli 18 lõige 2). Käesolev luba kehtib kogu liidus eksportimisel järgmistesse sihtkohtadesse: Tolliterritooriumist välja jäävad Taani alad: - Fääri saared - Gröönimaa Tolliterritooriumist välja jäävad Prantsusmaa alad: – Prantsuse Polüneesia – Prantsuse Antarktilised ja Lõunaalad – Uus-Kaledoonia – Saint-Barthélemy – Saint-Pierre ja Miquelon – Wallis ja Futuna Tolliterritooriumist välja jäävad Madalmaade alad: - Aruba - Bonaire - Curaçao - Saba - Sint Eustatius - Sint-Maarten Tolliterritooriumist välja jäävad Ühendkuningriigi alad: - Anguilla - Bermuda - Falklandi saared - Gibraltar - Monteserrat - Saint Helena, Ascension ja Tristan da Cunha - Lõuna-Georgia ja Lõuna-Sandwichi saared - Turksi ja Caicose saarte asumaa Albaania Andorra Argentina Austraalia Benini Vabariik Boliivia Bosnia ja Hertsegoviina Kanada Roheneemesaared Kolumbia Costa Rica Djibouti Ecuadori Vabariik Gruusia Guinea-Bissau Honduras Island Kõrgõzstan Libeeria Liechtenstein Endine Jugoslaavia Makedoonia vabariik Madagaskar Mehhiko Moldova Mongoolia Montenegro Mosambiik Namiibia Nepal Uus-Meremaa Nicaragua Norra Panama Paraguay Filipiinid Rwanda San Marino São Tomé ja Príncipe Serbia Seišellid Lõuna-Aafrika Vabariik Šveits (k.a Büsingen ja Campione d’Italia) Ida-Timor Türgi Türkmenistan Ukraina Uruguay Usbekistan Venezuela Bolívari Vabariik 3. osa – Käesoleva üldise ekspordiloa kasutamise tingimused ja nõuded (1) Käesolevat ekspordiluba ei tohi kasutada, kui: – eksportija on teavitanud oma liikmesriigi pädevat ametiasutust, et asjaomased kaubad reeksporditakse või võidakse kavatseda reeksportida täielikult või osaliselt kolmandasse riiki või kasutada neid kolmandas riigis surmanuhtluse täideviimiseks; – eksportijal on alust kahtlustada, et asjaomased kaubad reeksporditakse või võidakse kavatseda reeksportida täielikult või osaliselt kolmandasse riiki kasutamiseks eelmises lõigus osutatud eesmärgil; – asjaomased kaubad eksporditakse tollivabasse tsooni või vabalattu, mis asub selle loaga hõlmatud sihtkohas; – eksportija on asjaomaste ravimite tootja ja ta ei ole sõlminud edasimüüjaga õiguslikult siduvat lepingut, milles nõutakse, et viimane teostaks kõik tarned ja üleandmised eranditult õiguslikult siduva lepingu alusel, milles nõutakse, eelistatavalt hoiatava lepingulise karistuse ähvardusel, et klient (a) ei kasutaks edasimüüjalt saadavaid kaupu surmanuhtluse täideviimiseks; (b) ei tarniks asjaomaseid kaupu ega annaks neid üle kolmandale osapoolele, kui klient teab või on tal alust kahtlustada, et kaupu kasutatakse või kavatsetakse kasutada surmanuhtluse täideviimiseks, ning (c) kehtestaks samad nõuded kolmandale osapoolele, kellele ta võib asjaomaseid kaupu tarnida või need üle anda; – eksportija ei ole asjaomaste ravimite tootja ja ei ole saanud sihtriigis asuvalt lõppkasutajalt allakirjutatud lõppkasutaja kinnitust või – eksportija ei ole sõlminud õiguslikult siduvat lepingut edasimüüja või lõppkasutajaga, milles nõutakse, eelistatavalt hoiatava lepingulise karistuse ähvardusel, et edasimüüja või, kui leping on sõlmitud lõppkasutajaga, lõppkasutaja omandaks eksportijalt eelneva loa (d) saadetise mis tahes osa üleandmiseks või tarnimiseks sellise riigi või territooriumi õiguskaitseasutusele, kes ei ole surmanuhtlust kaotanud, (e) saadetise mis tahes osa üleandmiseks või tarnimiseks füüsilisele või juriidilisele isikule, üksusele või asutusele, kes tarnib asjaomaseid kaupu või selliste kaupadega seotud teenuseid sellisele õiguskaitseasutusele, ning (f) saadetise mis tahes osa reekspordiks või üleandmiseks riigile või territooriumile, kes ei ole surmanuhtlust kaotanud. (2) Käesolevat ekspordiluba nr EL... kasutavad eksportijad teavitavad oma liikmesriigi pädevaid ametiasutusi mitte hiljem kui 30 päeva pärast käesoleva loa esmakordset kasutamist sellest, millal esimene eksport toimus. Samuti teatavad eksportijad ühtses haldusdokumendis ekspordiloa nr EL... kasutamisest, märkides lahtrisse 44 viite X .... (3) Käesoleva loa kasutamisega kaasnevad aruandlusnõuded ja lisateabe, mida käesoleva loa alusel eksporditavate toodete kohta võib nõuda liikmesriik, kust eksport teostatakse, määravad kindlaks liikmesriigid. Liikmesriik võib nõuda, et eksportija, kellele see liikmesriik on asukohariik, registreeriks end enne käesoleva loa esimest kasutamist. Registreerimine toimub automaatselt ja pädev asutus teatab sellest eksportijale viivitamatult või igal juhul kümne tööpäeva jooksul pärast taotluse saamist.”